CELEX: 62020TN0721
Language: bg
Date: 2020-12-09 00:00:00
Title: Дело T-721/20: Иск, предявен на 9 декември 2020 г. — Съвместно предприятие „Чисто небе 2“/NG

1.2.2021   
            
            
               BG
            
            
               Официален вестник на Европейския съюз
            
            
               C 35/58
            
         
      Иск, предявен на 9 декември 2020 г. — Съвместно предприятие „Чисто небе 2“/NG
      (Дело T-721/20)
      (2021/C 35/77)
      Език на производството: италиански
      
         Страни
      
      
         Ищец: съвместно предприятие „Чисто небе 2“ (представители: M. Velardo, avvocato, и B. Mastantuono)
      
         Ответник: NG
      
         Искания
      
      Ищецът моли Общия съд:
      
                  —
               
               
                  да осъди ответника да заплати сумата от 141 094,80 EUR във връзка със споразумението за предоставяне на безвъзмездни средства № 632506, „Wireless Flexible sensor co-operation for structural health Diagnosis/prognosis“, сключено по линия на Седмата рамкова програма на Европейския съюз, заедно с лихва по ставката от 3,5 %, прилагана от Европейската централна банка за основните ѝ операции по рефинансиране, считано от 9 юли 2019 г. до деня на действителното плащане,
               
            
                  —
               
               
                  да осъди ответника да заплати съдебните разноски по настоящото дело.
               
            
         Основания и основни доводи
      
      Ищецът изтъква следното основание в подкрепа на иска:
      Ответникът не изпълнил договорните си задължения, като не възстановил сумата на разходите за персонал, които били счетени за недопустими за целите на финансирането. Поради това на 23 май 2019 г. ищецът издал дебитно известие за сумата от 141 094,80 EUR, вече изплатена на дружеството Alpha Consulting Service Srl, в съответствие с разпоредбите на споразумението за предоставяне на безвъзмездни средства. В случая нямало никакво съмнение относно фактите, от които произтичат задълженията на ответника в качеството му на представляващ съдружник в дружеството Alpha Consulting Service Srl, заличено от търговския регистър. Възраженията на дружеството след издаването на дебитното известие били твърде общи, непълни и недоказани, а съответно и като цяло неоснователни. Затова ищецът имал право да иска връщане и възстановяване на платената сума заедно с мораторни лихви.